GiliGold/VAD_KnessetCorpus huggingface dataset:
שלמה מולה: אני מסכים איתך שרוב חברי הכנסת אנשים אחראים ומאוד טובים, אבל יש כאלה שלפעמים הפרסום מוציא אותם מדעתם, מה לעשות.
שלמה מולה: אבל מה שכן, הועדה שמוקמת צריכה להיות מאוזנת, שלוקחת בחשבון גם את נציגי הקואליציה גם את נציגי האופוזיציה.
יריב לוין: ודאי, אפשר לכתוב את זה.
שלמה מולה: זה צריך להיות מאוד ברור, שלא יבוא יושב ראש ועדה ויגיד אני בוחר את החברים שלי.
יריב לוין: שלמה, מקובל לגמרי.
יריב לוין: רבותיי, כדי שנוכל להתכנס להחלטה.
יריב לוין: אנחנו מוסיפים את ההוראה שיהיה ייצוג הולם - -
ארבל אסטרחאן: אולי צריך להעיר, יש איזושהי סטייה קלה מהנוסח של הכחול.
יריב לוין: שנית, אנחנו נוסיף שיהיו לפחות חמישה חברים ולא עד חמישה כפי שזה היה.
ארבל אסטרחאן: בעניינים הכלכליים?
יריב לוין: כן, בעניינים הכלכליים כפי שזה היה קיים קודם.
חיים אורון: גם ועדת כספים?
ארבל אסטרחאן: לא, גם היום זה חל על כל הועדות, אבל העילה הנוספת היא כאשר יש טעמים של חשש לפגיעה של ממש בעניין כלכלי משמעותי של המדינה.
ארבל אסטרחאן: יושב ראש הוועדה בהתייעצות עם יושב ראש הכנסת, סבור שצריך לשמור את האישור שנותנת הועדה ואת עצם הדיון בסוד, ומה שהתווסף גם כאן, שהוועדה תצטרך לקבוע את תקופת החיסיון לתקופה קצרה ביותר המתחייבת מאופי העניין.
חיים אורון: למה צריך לעשות את זה עם ועדת מעמד האשה?
ארבל אסטרחאן: נגיד שועדת הפנים גם - - -
חיים אורון: למה ליצור דלת רחבה שיבוא מישהו - - - אם זה קיים בחוק ודנים מחדש - - -
ארבל אסטרחאן: לא הוספנו ועדות.
יריב לוין: יש בעיה שזה יוגדר רק לועדת כספים?
ארבל אסטרחאן: גם ועדת כלכלה.
יריב לוין: אז ועדת הכספים והכלכלה?
יריב לוין: בוא נכתוב את זה שזה יהיה ועדת כספים והכלכלה.
יריב לוין: הרי ממילא אנחנו נדון לעומק בכל הסיפור ונעשה סדר בו.
ארבל אסטרחאן: אם יש ועדה משותפת, ועדת עבודה יכול להיות איזשהו עניין כלכלי שצריך לשמור בסוד.
יריב לוין: חבר הכנסת אורון, אני הולך איתך, אני מסכים.
יריב לוין: רבותיי, אנחנו רוצים לתת עכשיו פתרון שיפתור לנו בעיה נקודתית.
יריב לוין: הסכמנו כבר שנעשה דיון לעומק על כל הסוגייה.
יריב לוין: לכן להערכה הזאת של חבר הכנסת אורון שלא נידרש בחודשים הקרובים פתאום בוועדת העבודה למשהו, נדמה לי שיש רגליים.
ארבל אסטרחאן: אפשר לומר ועדת הכספים וועדה משותפת.
יריב לוין: אני מציע שיהיה ועדת הכספים וועדת משותפת שמורכבת גם מועדת הכספים.
נסים זאב: משותפת בלי להגדיר איזו ועדה נוספת.
חיים אורון: יריב, השאלה אם זו ועדה קבועה, היתרונות הגדולים - - -
שלמה מולה: היא לא תהיה קבועה.
חיים אורון: בואו נשקיע טיפת מחשבה.
חיים אורון: היתרון הגדול של ועדה כזאת שהיא קבועה, לא עושים הרכב מיוחד פר אישיו, כשקבעו אותה בראשית הקדנציה, לא עשו אותה, מישהו תכנון הרכב.
חיים אורון: ועדה משותפת בהגדרה היא לא קבועה, ובהגדרה היא משתנה, דווקא משום שיש לה סמכויות.
חיים אורון: נניח שאני הולך לכיוון שלכם, עכשיו זה לא כמו ועדה של ועדת החוץ והביטחון שיש לה בדרך כלל בעיקרו של דבר סמכות לשמוע, אין לה שום סמכות ביצועית.
שלמה מולה: יש לה סמכות החלטה.
חיים אורון: לא סמכות, היא ועדה שמייצגת את כל הכנסת - כי אם יש דברים שרק באישורה יכולים להתבצע.
חיים אורון: לכן היא צריכה להיות קבועה, צריכה להיות בראשית הקדנציה, היא נבחרת פעם אחת, ולא איזה טריקי כזה.
יריב לוין: ואז אני מרכיב את ועדת משנה ואת הועדה המשותפת.
ארבל אסטרחאן: אתה רוצה שועדת המשנה תיבחר פעם אחת בתחילת הקדנציה, להתנות את זה?
חיים אורון: כך זה היה.
ארבל אסטרחאן: נכון.
שלמה מולה: זה גם הגיוני.
ארבל אסטרחאן: ולא הלכו בדיוק לפי החוק.
יריב לוין: אני חושב שכל ההערות האלה הם דברי טעם, דברים נכונים.
ארבל אסטרחאן: אנחנו רוצים שועדת הכספים תבחר - - - אנחנו לא נוגעים בהוראה הקיימת היום שכל ועדה מועדות הכנסת מטעמים של פגיעה בביטחון או ביחסי החוץ של המדינה, יכולה להקים ועדת משנה חסויה ואותה ועדה תהיה לה סמכות לתת אישור במקום הועדה.
ארבל אסטרחאן: זה קיים היום.
ארבל אסטרחאן: מה שרוצים להוסיף כאן.
יריב לוין: קודם כל מבטלים שם.
יריב לוין: צריך לומר מבטלים את העניין הכלכלי של קשרי מסחר בינלאומי.
ארבל אסטרחאן: אגב, ראינו שגם לא היה בו צורך.
ארבל אסטרחאן: ומוסיפים סמכות לועדת הכספים בלבד להקים כאשר יש חשש לפגיעה של ממש בעניין כלכלי משמעותי של המדינה, יוכל יו"ר ועדת הכספים בהתייעצות עם יו"ר הכנסת לקבוע שהאישור למרות שהחוק דורש ועדת הכספים תתן אותו, יינתן על ידי ועדת משנה חסויה של ועדת הכספים.
ארבל אסטרחאן: בוועדה הזאת יהיו חמישה חברים לפחות, לא עד חמישה ויהיו בה נציגי קואליציה ואופוזיציה.
משה גפני: בזה אתם מסבכים אותי לגמרי.
שלמה מולה: שתדע לך, אני רציתי שיהיו אפילו שלושה.
שלמה מולה: חמישה זה בסדר.
ארבל אסטרחאן: לא הייתי אומרת רק לגבי זאת שצריך להקים אותו בתחילת הקדנציה.
ארבל אסטרחאן: אני לא יודעת אם צריך לעשות גם את ההבחנה הזאת.
שלמה מולה: אני חושב שהוועדה הזאת צריכה להיות מתחילת הקדנציה.
יריב לוין: יש הגיון, הוא צודק.
שלמה מולה: גם ללכת ולרוץ ולהגיד מי יהיו הנציגים - - - אתה יודע שאתה מקים ועדה חסויה, נגמר העניין.
שלמה מולה: אם מישהו מתחלף מאותה סיעה וכן הלאה – דרך אגב, לא שמעתם אותי, לא אמרתי ממפלגה גדולה, אבל לא אומר את זה.
שלמה מולה: אני אומר לדוגמה, אם ג'ומס מחליף אותי בועדת כספים אני סומך עליו שהוא ייצג אותנו למשל.
יריב לוין: הנוסח מקובלת, אבל אנחנו פשוט חורגים מהזמן.
ארבל אסטרחאן: יהיה ברור שזו ועדה שהיא קבועה, ויובהר שבכל הועדות החסויות האלה גם זאת וגם אחרות – כתוב היום שהישיבות של ועדת המשנה יהיו חסויות, אנחנו מבהירים שבתקופה הזאת פרסומם של הדברים שנאמרו בהן או שנמסרו בהן אסור, אלא אם החליטה ועדת המשנה אחרת.
נסים זאב: - - - וועדה שמית מראש - - -
ארבל אסטרחאן: שמית, כן ועדת הכספים תבחר ועדת משנה שמית.
משה גפני: כל ועדת משנה היא שמית, היא שמית לפי הסיעות.
נסים זאב: הנושא של חבר ועדה, יש סמכות לוועדה – אם רוצים באמצע להחליף?
ארבל אסטרחאן: כן, היא יכולה לשנות.
משה גפני: צריך הצבעה או הודעה לוועדה?
ארבל אסטרחאן: לא, זה החלטה.
נסים זאב: החלטה פנימית של הוועדה.
חיים אורון: זה לא ועדת אד-הוק לפר אישיו.
חיים אורון: ועדה קבועה.
משה גפני: חבר הכנסת זאב, שואל שאלה נכונה, זאת אומרת, אם למשל יש חבר בוועדת המשנה החסויה שנבחר במליאת הוועדה, האם מישהו מהסיעה שלו ברגע שהוא עוזב יכול להחליף אותו או שצריך שמית להביא למליאה?
שלמה מולה: ודאי, שמית צריך להביא למליאה.
ארבל אסטרחאן: אם הוא הפסיק להיות חבר בוועדה - - - האם כל אחד יכול להחליף אותו.
ארבל אסטרחאן: אם רוצים שלא, אז צריך להגיד את זה.
נסים זאב: אני שואל אם מישהו לא מגיע, אין קואורום, זה חמישה, שניים פלוס שניים.
משה גפני: קואורום אין צורך בוועדות.
נסים זאב: אפילו לישיבה אחת אני שואל.
יריב לוין: רבותיי, לא יכולים להיות חילופין.
נסים זאב: השאלה אם אפשר לעשות בחירה - - -
יריב לוין: חבר הכנסת זאב, העלית סוגייה נכונה, תן לי לענות.
יריב לוין: החברים לא ניתן להחליף חבר במובן זה שאם אדם איננו בא מישהו אחר במקומו, כי אין הגיון אחרת בכל העניין.
יריב לוין: מאידך, אם חבר התפטר קו נטוי עזב את הוועדה, בוודאי שאפשר לבחור אחר תחתיו כדי להשלים את ההרכב.
נסים זאב: לא להתפטר, אני מבין, אני מדבר על החלפה למשל לחודש.
יריב לוין: אמרנו לא.
ארבל אסטרחאן: אין ממלא מקום לוועדה הזאת.
נסים זאב: אי אפשר להשאיר את זה בלאקונה, בחסר.
חיים אורון: גם בחוץ וביטחון זה כך.
נסים זאב: לא, אבל במקרה הזה אם אתה רוצה לקבל הכרעה - - - תסלח לי, אתה מדבר על ועדה מצומצמת של חמישה, אם חסר אחד, יהיה מצב של תיקו.
נסים זאב: אני שואל שאלה, האם אפשר בפורום של הוועדה, במליאה, החלפת חבר?
יריב לוין: לא, אני גם אסביר לך למה.
יריב לוין: מכיוון שברגע שיש תהליך שרוצים להחליף חבר, הלכה כל הסודיות.
יריב לוין: הרי כל הרעיון שהעניין - - -
נסים זאב: אני חבר בוועדת חוץ פעם כן ופעם לא, לא הבנתי.
משה גפני: בוועדת משנה אתה לא יכול להתחלף.
נסים זאב: אבל אני מודיע - - -
יריב לוין: לא יכול להודיע.
יריב לוין: חבר הכנסת זאב, אני רוצה להבהיר דבר אחד.
נסים זאב: בוועדת חוץ וביטחון, חברי ועדת משנה משתנים בהתאם לקואורום של הסיעה, אם הסיעה רוצה להחליף חבר אחר.
נסים זאב: קריאה מודיעה על החלפה.
נסים זאב: מי מודיע?
נסים זאב: יושב ראש ועדת החוץ והביטחון בקואורום.
נסים זאב: אני אומר גם בוועדת הכספים יהיה ניתן שהיושב ראש - - -
יריב לוין: אין בעיה, חילוף קבוע בוודאי שמותר.
יריב לוין: אבל לא חילוף שלוועדת הכנסת לא הגיע מוזס, במקומו הגיע היום חבר הכנסת מקלב.
שלמה מולה: בועדת הכנסת יש נושאים מסויימים שבה מה רע חבר קבוע יכול להצביע.
שלמה מולה: יש דברים מסויימים, נדמה לי, כל מה שקשור ל- - -
יריב לוין: זה בסדר, מה שאתה מתכוון הוא נכון.
אורי מקלב: התשובה לחבר הכנסת זאב, הדרך היחידה שהוא התפטר.
אורי מקלב: אם למשל הוא נוסע לחודש - - -
יריב לוין: נכון, הוא הוחלף.
אורי מקלב: אם לסיעה מאוד חשוב לה - - -
יריב לוין: אז היא תחזיר אותו.
אורי מקלב: יש לתקן את זה ויש דרך לתקן את זה.
ארבל אסטרחאן: ועדת הכספים תבחן את הרכב ועדת המשנה, היא יכולה לשנות את הרכב ועדת המשנה, אבל לא כממלא מקום.
חיים אורון: ארבל, אני מציע שתסתפקי בזה שיהיה כתוב – ועדת הכספים תבחר את חברי הוועדה.
חיים אורון: ברגע שניתן לה סמכות בחירה, את נותנת לה גם סמכות לבחור מישהו אחר.
ארבל אסטרחאן: אתם רוצים להגיד שאי אפשר ממלא מקום.
ארבל אסטרחאן: אני גם לא הייתי נכנסת לזה בחוק.
יריב לוין: ניגש להצבעה.
ארבל אסטרחאן: אם כך, הוועדה יכולה לשנות את הרכב ועדת המשנה, אבל אין ממלא מקום.
חיים אורון: חברים, ועדת הכספים תבחר.
חיים אורון: ברגע שכתוב ועדת הכספים, אז יש לה סמכות לבחור גם פעם נוספת.
חיים אורון: לא כותבים בחוק את כל הטכניקות.
חיים אורון: זו חקיקה.
יריב לוין: אנחנו יכולים להצביע על החוק לקריאה שנייה ושלישית.
יריב לוין: מי בעד הצעת החוק כפי שהובאה כאן?
יריב לוין: הצבעה בעד הצעת החוק – רוב נגד – רוב נמנעים – אין הצעת חוק הכנסת (תיקון מס' 30)(אישור ע"י ועדת משנה חסויה), התש"ע-2010 (כ/337) בקריאה שנייה ושלישית – נתקבלה.
יריב לוין: נושא ב', כפי שאמרתי בתחילת הישיבה, לא יידון היום.
יריב לוין: הנושא הראשון על סדר-היום בקשת הממשלה להקדמת הדיון בהצעת חוק חיילים משוחררים (תיקון מס' 13), התש"ע-2010, לפני קריאה שנייה ושלישית.
יריב לוין: מכבדת אותנו סגנית השר גילה גמליאל.
יריב לוין: אני מעיר, שמאחר שבוועדת העבודה והרווחה אוחדה הצעת החוק הממשלתית עם הצעת החוק של חברי הכנסת רותם ואילטוב באותו מרכיב שפיצלנו כאן, של סעיף 3 של אותה הצעה, אנחנו כמובן מתייחסים לעניין כמכלול אחד, מאחר שהוא אושר כמכלול אחד בוועדת העבודה והרווחה.
יריב לוין: במידה שיוחלט כאן להקדים את הדיון, ההקדמה תחול על החוק בנוסחו המחודש והמשולב, כפי שגובש בוועדת העבודה, הרווחה והבריאות.
יריב לוין: סגנית השר גילה גמליאל מכבדת אותנו כאן ואנחנו שמחים לארח אותך.
גילה גמליאל: אנחנו שמחים להיות לימינך.
גילה גמליאל: בשעה טובה הצעת החוק מוכנה.
גילה גמליאל: ביקשנו את הפטור מחובת הנחה, ואנחנו כבר בשבוע האחרון של מליאת הכנסת.
גילה גמליאל: מדובר על חוק שייכנס לתוקפו כבר בשנת הלימודים הקרובה, באוקטובר.
גילה גמליאל: החוק הוא חוק מסמיך, הוא מסמיך את השרים באישור ראש הממשלה, והוא אמור לחזור לוועדת העבודה והרווחה, כך שאנחנו צריכים את הזמן על-מנת לממש את החוק.
גילה גמליאל: זו בשורה טובה שהגענו לזמן הזה.
גילה גמליאל: אני רוצה לברך, כמובן, את היושב-ראש יריב לוין, על כך שלאורך כל הדרך סייעת וקידמת את הצעת החוק.
יריב לוין: בשמחה.
יריב לוין: אכן הצעת חוק חשובה, וכן ירבו כמותה.
יריב לוין: ה צ ב ע ה בעד – 2 נגד – אין נמנעים – אין פה-אחד.
יריב לוין: תודה רבה ושיהיה בהצלחה.
יריב לוין: התש"ע- 2010 (מ/472);
יריב לוין: אנחנו עוברים לנושא השני על סדר-היום, קביעת ועדות לדיון בהצעות חוק.
יריב לוין: הצעת החוק הראשונה, הצעת חוק שירות ביטחון (תיקון מס' 19) (הוראת שעה) (פטור מטעמי הכרה דתית), התש"ע-2010 (מ/472).
יריב לוין: הלשכה המשפטית המליצה להעביר לוועדת החוץ והביטחון.
יריב לוין: נשמעו הצעות להעביר את ההצעה לדיון בוועדת החוקה, חוק ומשפט או ועדת הכספים.
יריב לוין: הנושא הזה הוא לא בסמכות ועדת הכספים, הוא גם לא ביקש לקבל אותו.
יריב לוין: בסופו של דבר, אחרי שיחות שהיו לי עם יושב-ראש ועדת החוקה ויושב-ראש ועדת החוץ והביטחון ועם יושב-ראש הקואליציה, גובשה הצעה להקים ועדה משותפת שכוללת את ועדת החוץ והביטחון ואת ועדת החוקה, חוק ומשפט, בהרכב הבא: מטעם ועדת החוץ והביטחון היושב-ראש זאב אלקין ועמו חברי הכנסת בילסקי, אלדד, מקלב ומשה מטלון.
יריב לוין: מטעם ועדת החוקה, חוק ומשפט חברי הכנסת מיכאלי, חוטובלי, מולה, כבל ודני דנון.
יריב לוין: אני מציע לאשר את הסיכום הזה, שהוא כאמור על דעת ראשי הוועדות.
אריה אלדד: לי אין זכות הצבעה, אבל אני תומך בכל לב.
אריה אלדד: ה צ ב ע ה בעד – 2 נגד – אין נמנעים – אין פה-אחד, אין מתנגדים ואין נמנעים.
אריה אלדד: אושר.
אריה אלדד: ב.
אריה אלדד: קביעת ועדות לדיון בהצעות החוק הבאות:
אריה אלדד: 3.
אריה אלדד: הצעת חוק כליאתם של אסירים נדרשים, התשס"ט-2009 - של חבר הכנסת יריב לוין וקבוצת חברי כנסת (פ/758/18);
אריה אלדד: 5.
אריה אלדד: הצעת חוק לתיקון פקודת בתי הסוהר (הגבלת ביקור אסיר בטחוני), התש"ע-2010 - של חבר הכנסת אריה אלדד (פ/2396/18)
יריב לוין: הנושא הבא הוא קבוצת הצעות החוק שעוסקות בחוקים שמאפשרים להשיב למצב סביר והגיוני ונורמאלי את התנאים המפליגים שמהם נהנים האסירים הביטחוניים, בעיקר אלה שמשתייכים לארגונים שדורשים את שחרורם כנגד שחרורו של חייל או חטוף ישראלי, בין עכשיו ובין בעתיד.
יריב לוין: מדובר בהצעת חוק לתיקון פקודת בתי הסוהר (מניעת ביקורים), התשס"ט-2009 - של חבר הכנסת דני דנון וקבוצת חברי כנסת (פ/735/18); הצעת חוק כליאתם של אסירים נדרשים, התשס"ט-2009 - של חבר הכנסת יריב לוין וקבוצת חברי כנסת (פ/758/18); הצעת חוק שחרור שבויים וחטופים, התשס"ט-2009 - של חברת הכנסת מרינה סולודקין (פ/829/18).
יריב לוין: הצעת חוק לתיקון פקודת בתי הסוהר (הגבלת ביקור אסיר בטחוני), התש"ע-2010 - של חבר הכנסת אריה אלדד (פ/2396/18).
אריה אלדד: בכנסת הקודמת עברה הצעת חוק טרומית שלי באותה הלשון והועברה לוועדת החוץ והביטחון, כי חשבו שזו החצר הטבעית שלה.
אריה אלדד: הסתבר שיש מספיק מקום בפריזר של ועדת החוץ והביטחון, ושם היא שוכבת עד היום.
אריה אלדד: לכן גם אם יש חילוקי דעות, ברור שוועדת החוץ והביטחון לא רצתה אז, ובהרכב הנוכחי לא תרצה גם היום, לעסוק בחוק החשוב הזה.
אריה אלדד: לכן אני תומך בהעברה לוועדת הפנים.
יריב לוין: אני חושב שזה המקום הנכון להצעה הזאת, בוועדת הפנים והגנת הסביבה.
יריב לוין: אני מציע להעביר את כל ההצעות האלה כמקשה אחת לוועדת הפנים והגנת הסביבה, גם על-פי ההמלצה של הלשכה המשפטית.
יריב לוין: ה צ ב ע ה בעד – 1 נגד – אין נמנעים – אין
יריב לוין: 7.
יריב לוין: הצעת חוק הגנת הסביבה (שימוש מושכל במשאבי הטבע – התרת שימוש חוזר במי דלוחין), התשס"ט-2009 - של חבר הכנסת דב חנין וקבוצת חברי כנסת
יריב לוין: הנושא האחרון הוא קביעת ועדה לדיון בהצעת חוק הגנת הסביבה (שימוש חוזר במי דלוחין – שימוש מושכל במשאבי הטבע), התשס"ט-2009 - של חבר הכנסת ניצן הורוביץ וקבוצת חברי כנסת (פ/18/ 1558); הצעת חוק הגנת הסביבה (שימוש מושכל במשאבי הטבע – התרת שימוש חוזר במי דלוחין), התשס"ט-2009 - של חבר הכנסת דב חנין וקבוצת חברי כנסת (פ/18/ 1472).
יריב לוין: חברי הכנסת לא נוכחים כאן, אבל נאמר שהם ביקשו את ועדת הפנים.
יריב לוין: המלצת הלשכה המשפטית היא להעביר לוועדת הפנים והגנת הסביבה.
יריב לוין: היתה הצעה להעביר לוועדת הכלכלה, אבל לא קיבלנו מהם התייחסות ואני מניח שזה לא בתחום סמכותם.
יריב לוין: יושב-ראש ועדת הפנים ביקש לקבל את ההצעות אליו, ואני מציע שכך נעשה.
יריב לוין: אני מבקש לעדכן שבשעה 10:45 תתקיים כאן ישיבה נוספת לעניין קביעת ועדה לדיון בהצעת חוק הרשויות המקומיות (הגבלת כהונה של יועצים משפטיים וגזברים) (תיקוני חקיקה), התש"ע-2010, של חבר הכנסת דוד אזולאי וקבוצת חברי כנסת, מספר פ/2453/18.
שלמה מולה: לא הודענו על מינוי חדש.
זאב אלקין: אין מינוי חדש.
זאב אלקין: יושב-ראש הוועדה ביקש ממני לנהל את הישיבה הזאת.
זאב אלקין: הנושא שעל סדר-היום, קביעת ועדה לדיון בהצעת חוק הרשויות המקומיות (הגבלת כהונה של יועצים משפטיים וגזברים) (תיקוני חקיקה), התש"ע-2010, של חבר הכנסת דוד אזולאי.
דוד אזולאי: גם אתה חתום על הצעת החוק.
זאב אלקין: למען הסר ספק, כפי שהעיר חבר הכנסת אזולאי, גם אני בין יוזמי הצעת החוק, כמו גם עוד הרבה חברי כנסת אחרים, כמו חבר הכנסת אילטוב, חבר הכנסת גפני ואחרים.
חיים אורון: הוא ביקש להעביר לוועדת החוקה?
זאב אלקין: בזמנו כן.
חיים אורון: אני רציתי לבקש, ולאחר שהוא ביקש ויתרתי.
זאב אלקין: אתה יכול להציע להצביע גם על זה.
זאב אלקין: בדרך כלל אנחנו נוהגים לא לשלוח חוקים לוועדות שהיושב-ראש מוותר, אבל פורמאלית זכותך להמשיך להתעקש.
חיים אורון: אני מנסה להבין מי נגד מי.
זאב אלקין: אני חושב שאף אחד לא נגד אף אחד.
זאב אלקין: אני לא חושב שמישהו נגד מישהו.
חיים אורון: לא, זה חוק לשם שמים.
חיים אורון: גפני הסביר לי בבוקר שזה חוק לשם שמים.
זאב אלקין: יושב-ראש ועדת הכספים, בבקשה.
משה גפני: אני רוצה להעביר את זה לוועדת הכספים.
זאב אלקין: יושב-ראש ועדת הפנים, בבקשה.
דוד אזולאי: הצעת החוק הזאת נוגעת בגזברים ויועצים משפטיים ברשויות המקומיות.
דוד אזולאי: ועדת הפנים היא האכסניה הטבעית לקיום הדיון בשני הנושאים הללו, ולכן אני מבקש מאוד להעביר את זה לדיון בוועדת הפנים.
אברהם מיכאלי: מה אומר הייעוץ המשפטי?
ארבל אסטרחן: העמדה שלנו היא ועדת הפנים.
ארבל אסטרחן: מדובר בתיקון של חקיקה.
מנחם אליעזר מוזס: מכיוון שמדובר ביועצים משפטיים, אנחנו מבקשים את ועדת החוקה.
מנחם אליעזר מוזס: ואם מדובר בגזברים, אז ועדת הכספים.
משה גפני: הייתי מסכים לוועדת החוקה, אבל דוד רותם הסיר, ולכן נשארה ועדת הכספים.
מנחם אליעזר מוזס: אם כך, לוועדת הכספים.
מנחם אליעזר מוזס: גזבר זה כסף.
משה גפני: יש לזה השלכות כספיות.
זאב אלקין: חבר הכנסת מוזס רוצה כספים או חוקה?
מנחם אליעזר מוזס: אם חבר הכנסת רותם ויתר, אני רוצה כספים, מכיוון שזה גזברים.
זאב אלקין: והיועצים לאן?
מנחם אליעזר מוזס: גם לכספים.
נסים זאב: גם היועצים מקבלים כסף.
נסים זאב: כולם מקבלים כסף.
זאב אלקין: האפשרויות הן כספים או פנים, ומי שרוצה להתעקש על ועדת החוקה כנגד רצונו של יושב-ראש הוועדה יכול להתעקש.
דניאל בן-סימון: מה העמדה שלך, אלקין?
זאב אלקין: היה על כך דיון בהנהלת הקואליציה והתקבלה שם העמדה בעד ועדת הפנים.
דניאל בן-סימון: ומה העמדה שלך?
זאב אלקין: פנים.
דוד אזולאי: בואו לא נשנה סדרי בראשית.
אברהם מיכאלי: אדוני היושב-ראש, אני חושב שצריך להתחשב בעמדת הייעוץ המשפטי.
זאב אלקין: אגב, זה מה שהנחה אותי.
זאב אלקין: היות שהיתה פה מחלוקת שלא הצלחתי להתגבר עליה, הצעתי ללכת לפי הייעוץ המשפטי, כי אני חושב שזאת הדרך הכי נכונה.
משה גפני: ירדה.
זאב אלקין: מי בעד להעביר את הצעת החוק לוועדת הכספים?
זאב אלקין: מי בעד להעביר את הצעת החוק לוועדת הפנים והגנת הסביבה?
זאב אלקין: ה צ ב ע ה בעד ועדת הכספים – 6 בעד ועדת הפנים והגנת הסביבה – 5 נמנעים – אין
זאב אלקין: הרביזיה תוצבע במועד אחר.
יריב לוין: שלום לכולם, אני מתכבד לפתוח את הישיבה.
יריב לוין: ישיבה אחרונה למושב הזה אבל מטיבם של הדברים אולי נידרש במהלך המליאה לקיים עוד ישיבה.
יריב לוין: נעבור לסדר היום שהוא עמוס בכל מיני דברים.
יריב לוין: הנושא הראשון על סדר היום העמוס בכל מיני דברים שאנחנו רוצים לנסות ולסיים אותם טרם יציאה לפגרה - קביעת ועדות לדיון בהצעות חוק.
יריב לוין: ההצעה הראשונה - הצעת חוק הפיקוח על מעונות יום לפעוטות התש"ע-2010 (מ/523).
יריב לוין: במליאה נשמעה הצעה להעביר את הדיון לוועדה למעמד האישה.
יריב לוין: יו"ר ועדת העבודה ביקש להעביר אליו את ההצעה הזו מאחר והנושא הזה הוא נושא שנדון, ככלל בוועדת העבודה, רווחה והבריאות.
יריב לוין: אני מבין שזה גם מקובל מבחינת - -
משה גפני: היה בקדנציה הקודמת דיון בזה בוועדה לזכויות הילד וגם נאמר לי שזה יהיה בוועדה לזכויות הילד, זה כרגע במחלוקת.
משה גפני: זה היה, בקדנציה הקודמת, בוועדה לזכויות הילד.
יריב לוין: פנינו לוועדה לזכויות הילד ולצערי לא קיבלנו מהם תשובה.
יריב לוין: לא קיבלנו שום התייחסות.
משה גפני: אמר לי חבר הכנסת דני דנון, יושב ראש הוועדה, שזה היה הסיכום אתו.
יריב לוין: לאור ההערה של חבר הכנסת גפני אני דוחה את הדיון בעניין, לשם בירור נוסף.
נסים זאב: אבל הנושא של מעונות שייך לוועדת העבודה והרווחה.
משה גפני: זה היה בקדנציה הקודמת בוועדה לזכויות הילד.
יריב לוין: אני לא קיבלתי תשובה מהוועדה לזכויות הילד, למרות הפניה, ולאור ההערה של חבר הכנסת גפני אני דוחה את זה.
יריב לוין: לפני שנעבור לנושא הבא מונחת על שולחנכם חוברת מפורטת שהוכנה על ידי צוות הוועדה שלנו עם פירוט מסודר של כל הדברים שעשינו בוועדה למין תחילת כהונתה של הכנסת הזו וזו הזדמנות לומר תודה לאתי ולכל הצוות, לנועה, לארבל, שמלווה אותנו לכל אורך הדרך, יאיר ורן שהחליף אותה, וכמובן לכל מי שמשתתף כאן דרך קבע – בראשות ירדנה, ואייל שהיה לפניה.
יריב לוין: אני רוצה לומר תודה מיוחדת למנהלות ומנהלי ומנהלות הסיעות שמלווים אותנו כאן לאורך העבודה על התקנון.
יריב לוין: התרומה שלכם לתהליך היא עצומה ואני מקווה ששיתוף הפעולה הזה יהווה דגם שלא ייעצר רק בוועדה הזו, ולא רק בעניינים האלה.
יריב לוין: אני חושב שזו הוכחה כדרך פעולה טובה ונכונה, וכמובן – תודה לכל חברי הכנסת, חברי הוועדה שהשתתפו בדיונים ובאו לכאן ותרמו.
יריב לוין: אתם מוזמנים לעבור על החומר ולראות את סך כל הפעילות הענפה שהיתה כאן.
יריב לוין: אני עובר להצעת חוק הרשות לשימור המורשת של עדות ישראל, התש"ע-2010 (מ/505).
יריב לוין: בעניין זה היו הצעות להעביר את ההצעה לדיון בוועדת החינוך, התרבות והספורט או ועדת העליה, הקליטה והתפוצות או וועדת הפנים.
יריב לוין: לאחר התייעצות עם ראשי הוועדות וקבלת עמדותיהם גובשה הבנה שהחוק יעבור לדיון בוועדה משותפת של חינוך , תרבות וספורט, וועדת העליה והתפוצות, בראשות ועדת החינוך, כאשר מטעם ועדת החינוך יכהנו – יושב ראש: זבולון אורלב, ציון פיניאן, אלכס מילר ורונית תירוש ומטעם ועדת העליה, הקליטה והתפוצות: ליה שמטוב, אברהם מיכאלי, מרינה סולודקין ודניאל בן סימון.
יריב לוין: אם אין הערות – מי בעד?
משה גפני: אי אפשר להכניס מישהו מיהדות התורה?
יריב לוין: זה ההרכב.
רוברט אילטוב: חבר הכנסת מולה לא רוצה?
יריב לוין: סמוך על חבר הכנסת מולה שאם היתה אפשרות זה לא היה - -
רוברט אילטוב: - - ועדת הקליטה וועדת - - הוא אמר שלא רשמו אותו והוא גם לא חבר שם.
שלמה מולה: בוועדת הכלכלה?
שלמה מולה: כשהכשלתם את ערוץ 9 ולא נתתם לערוץ האתיופי?
רוברט אילטוב: לא, לא הגדרנו את זה.
שלמה מולה: למה לא לאתיופים?
שלמה מולה: תאמין לי שכשרוצים למצוא פתרונות – מוצאים.
יריב לוין: מי בעד ההצעה להעביר את חוק הרשות לשימור המורשת של עדות ישראל לוועדה משותפת של ועדת החינוך, תרבות וספורט וועדת העליה, הקליטה והתפוצות?
יריב לוין: פה אחד, ללא מתנגדים וללא נמנעים.
יריב לוין: קביעת ועדת לדיון בהצעות לסדר היום
יריב לוין: אנו עוברים לקביעת ועדות לדיון בהצעות לסדר היום.
יריב לוין: ההצעה הראשונה בנושא דוח איילנד על אירועי המשט, הצעה של חברי הכנסת אברהים צרצור ודניאל בן סימון.
יריב לוין: נשמעו הצעות להעביר את הנושא לדיון בוועדת החוץ והביטחון, הוועדה לביקורת המדינה, חינוך תרבות וספורט, עליה קליטה ותפוצות, כלכלה או ועדת הכנסת.
יריב לוין: יו"ר ועדת חוץ וביטחון מסר - -
אברהם מיכאלי: מתי נפסיק עם ה "נשמעו"?
אברהם מיכאלי: כל אחד זורק שם את מה שבא לו באותו רגע.
אברהם מיכאלי: ואחר כך יושבת פה קבוצה שלמה של ח"כים ודנה בכל זה.
אברהם מיכאלי: זה שזרק לא התכוון לזה.
יריב לוין: יו"ר ועדת החוץ והביטחון מסר שהוועדה שלו דנה בימים אלה בדוח במסגרת ועדת משנה.
יריב לוין: הדוח הוא מסוג מסווג ואין אפשרות לדון בו אלא בוועדת משנה.
יריב לוין: יו"ר הוועדה לענייני ביקורת המדינה סבור שיש להעביר את ההצעה לוועדת החוץ והביטחון.
יריב לוין: יו"ר ועדת העליה והקליטה אמר שאכן אין הנושא נוגע לוועדה שלו.
יריב לוין: מאחרים לא התקבלה תגובה.
יריב לוין: לכן אני מציע להעביר את הנושא לועדת החוץ והביטחון.
יריב לוין: אין נמנעים, אושר פה אחד.
יריב לוין: הנושא הבא- הצעה לסדר היום בנושא הפצת שידורי הערוץ הייעודי בשפה הערבית במזרח התיכון אשר הוסבה מהצעת חוק התקשורת (בזק ושירותים)(תיקון)(הפצת שידורי הערוץ הייעודי בשפה הערבית במזרח התיכון), התש"ע-2010 של חבר הכנסת נחמן שי וקבוצת חברי כנסת פ/2375/18.
יריב לוין: ההצעות היו לוועדת הכלכלה וועדת הכנסת.
יריב לוין: חבר הכנסת שי – מה אתה מבקש?
יריב לוין: – ועדת הכלכלה.
יריב לוין: אני לא רואה שום סיבה שלא כך נעשה.
יריב לוין: אין נמנעים, אושר פה אחד להעביר לוועדת הכלכלה.
יריב לוין: המלצת הוועדה הציבורית לקביעת שכר ותשלומים אחרים לחברי הכנסת בנושא "עוזר פרלמנטרי נוסף ליושב ראש ועדת הכספים"
יריב לוין: הנושא הבא על סדר היום - המלצת הוועדה הציבורית לקביעת שכר ותשלומים אחרים לחברי הכנסת בנושא "עוזר פרלמנטרי נוסף ליושב ראש ועדת הכספים".
יריב לוין: ההצעה מונחת על שולחנכם, אני מקווה.
ארבל אסטרחן: בדיוק לפני שנה, בחודש יולי 2009, החליטה ועדת הכנסת לפי ההמלצה של הוועדה הציבורית בראשות פרופ' גרונאו, להגדיל את מספר העוזרים הפרלמנטריים שרשאי להעסיק יושב ראש ועדה.
ארבל אסטרחן: נקבע אז שיושבי ראש הוועדות הקבועות יוכלו להעסיק 3 עוזרים ולא 2 כמו כל חבר כנסת, וזה – עד סוף כהונתה של הכנסת ה-18 כדי לראות האם באמת הדבר נחוץ והאם זו הדרך הנכונה להסדיר את זה.
ארבל אסטרחן: נקבעה אז הוראה מיוחדת לגבי יו"ר ועדת הכספים שיוכל להעסיק עוזר נוסף מעבר ליושבי ראש הוועדות הקבועות האחרים.
ארבל אסטרחן: ההוראה הזו נקבעה אז לתקופה מוגבלת, עד כ' באב, 31 ביולי.
ארבל אסטרחן: היום הזה מתקרב, ולקראתו פנה יו"ר הכנסת לוועדה הציבורית וביקש להאריך את התקופה שבה יוכל יו"ר ועדת הכספים יוכל להעסיק עוזר נוסף לתקופה נוספת,
ארבל אסטרחן: בשל העומס הרב שמוטל על כתפי יו"ר ועדת הכספים, גם ביחס ליושבי ראש ועדות אחרים, ולאור העובדה שלא נבחר עדיין דובר קבוע לוועדה הזו.
ארבל אסטרחן: הוועדה הציבורית הגישה המלצה שהונחה על שולחן הכנסת ומונחת גם בפניכם, וכעת מובאת לאישור הוועדה הזו לפי החוק שקובע שוועדה ציבורית מגישה המלצה לוועדת הכנסת והיא זו שמאשרת.
ארבל אסטרחן: בהתאם להמלצה יוכל יו"ר ועדת הכספים, התקופה שבה הוא יוכל להעסיק עוזר רביעי – תוארך עד 31 בדצמבר, 2010 או עד שהכנסת תמנה דובר קבוע לוועדת הכספים כעובד הכנסת, לפי המוקדם מביניהם.
ארבל אסטרחן: זו ההמלצה המונחת לפניכם.
יריב לוין: אם אין נעבור להצבעה.
יריב לוין: מי בעד לאשר את המלצת הוועדה הציבורית כפי שהיא מונחת לפניכם?
יריב לוין: הצבעה בעד – 7 נגד- אין נמנעים – אין לפיכך הוחלט לאשר, פה אחד, תודה.
יריב לוין: בקשת הממשלה לפטור מחובת הנחה בהצ"ח ביטוח בריאות ממלכתי (תיקון מס' 51), התש"ע-2010, בקריאה שניה ובשלישית.
יריב לוין: אני עובר לנושא מספר 6 – בקשת הממשלה לפטור מחובת הנחה בהצ"ח ביטוח בריאות ממלכתי (תיקון מס' 51), התש"ע-2010, בקריאה שניה ובשלישית.
משה גפני: למה, אדוני היושב ראש?
יריב לוין: כי אני רוצה לשחרר את נציגי הממשלה לפני שיהיה כאן דיון כי הדיון בנושא שעליו אתה מדבר, של הרביזיה, הוא דיון ארוך.
חיים אורון: אבל יש לנו דיונים ארוכים בוועדות אחרות.
שלמה מולה: רגע, אדוני היושב ראש.
שלמה מולה: קודם כל – כשיש רביזיה מצביעים על הרביזיה.
שלמה מולה: אם ההצבעה עוברת אז רוצים לעשות עוד פעם הצבעה?
שלמה מולה: אז מקיימים דיון.
שלמה מולה: אבל למה אתה לא מצביע קודם כל על הרביזיה, מה, אין לכם רוב?
יריב לוין: משום שאני קובע ומנהל את סדר היום ולכן, זה מה שהחלטתי לעשות.
נתן סמוכה: אני מהלשכה המשפטית במשרד הבריאות.
נתן סמוכה: החל ב-1 ביולי שנה זו נכנסה לתוקף הרחבה לסל שירותי הבריאות ובמסגרתה הוכללו בסל שירותי הבריאות טיפולי שיניים משמרים לילדים בגילאי אפס עד 8.
נתן סמוכה: הממשלה קיבלה החלטה לקדם את הנושא במהירות תחת המבנה הקיים של חוק ביטוח בריאות ממלכתי שכולל מתן שירותים באמצעות 4 קופות חולים, אבל מתוך עמדה של ראש הממשלה שנתמכה על ידי כלל שרי הממשלה, שלפיה המצב הנוכחי של מתן שירותים רק על ידי קופות החולים הקיימות איננו מצב תקין, שיש לתקנו במידת הניתן במהרה.